“ดีบีเอส วิคเคอร์ส” คัด 3 หุ้นปันผลปี 65-66 สูงเกิน 4% พ่วงกำไรโตแกร่ง!
“บล.ดีบีเอส วิคเคอร์ส” เลือก 3 หุ้น AP-KTB-SIRI จับตาปันผลปี 65-66 สูง คาด Dividend Yield เกิน 4% พ่วงกำไรโตแกร่ง! ชู AP กำไรไตรมาส 4/65 ทำนิวไฮ
“ดีบีเอส วิคเคอร์ส” คัด 3 หุ้น AP-KTB-SIRI ปันผลปี 65-66 สูงเกิน 4% พ่วงกำไรโตแกร่ง!
6 ก.พ. 2566

บริษัทหลักทรัพย์ ดีบีเอส วิคเคอร์ส (ประเทศไทย) จำกัด หรือ บล.ดีบีเอส วิคเคอร์ส (ประเทศไทย) มองแนวโน้มสัปดาห์นี้ SET Index มีกรอบแนวต้าน 1,690 และ 1,700 จุด Stop loss ถ้าหลุด 1,675 จุด แนวรับ 1,670-1,660 และ 1,650 จุด เลือกซื้อหุ้นปันผลสูง หุ้นแนะนำสัปดาห์นี้เป็น AP, KTB, SIRI
โดยแนะนำ “ซื้อ” หุ้นบริษัท เอพี (ไทยแลนด์) จำกัด (มหาชน) หรือ AP ให้ราคาเป้าหมาย 13 บาท/หุ้น โดย AP เปิดโครงการใหม่ (new launches) ในไตรมาส 4/65 สูงสุดเป็นประวัติการณ์ที่ 2.62 หมื่นล้านบาท เป็นแนวราบ 17 และคอนโด 1 โครงการส่วนทั้งปี 65 เปิดขายโครงการรวม 6.36 หมื่นล้านบาท เพิ่มขึ้น 182% เมื่อเทียบจากปีก่อน ยอดขาย Presales 4Q22 ทำสถิติสูงสุดใหม่ และทั้งปี 65 มียอดมากกว่า 5 หมื่นล้านบาท คาดกำไรสุทธิไตรมาส 4/65 โตเมื่อเทียบจากปีก่อน  ส่วนทั้งปี 65 เติบโต 25% เมื่อเทียบจากปีก่อน  และปี 66 โตต่อ 2-3% ปันผลสูง โดยจ่ายปีละ 1 ครั้ง คาดการณ์ Dividend Yield สำหรับปี 65-66 ไว้ที่ 5% ต่อปี
พร้อมทั้งแนะนำ “ซื้อ” หุ้นธนาคารกรุงไทย จำกัด (มหาชน) หรือ KTB ให้ราคาเป้าหมาย 20 บาท/หุ้น โดยกำไรสุทธิไตรมาส 4/65 และปี 66 ออกมาตามคาด โดยทั้งปี 66 มีกำไรสุทธิ 3.37 หมื่นล้านบาท เติบโต 56% เมื่อเทียบจากปีก่อน จากรายได้เพิ่ม และตั้งสำรองลดลง ส่วนสินเชื่อปี 65 เติบโต 4.3% NIM ดีขึ้น รายได้ NI &amp; รายได้ Fee &amp; Non-NII เพิ่มขึ้น และตั้งสำรอง ECL ลดลง สิ้นปี 65 มี Coverage ratio สูงที่ 180% ทั้งนี้คาดกำไรปี 66 ยังคงแข็งแกร่ง จุดเด่น คือ ฐานลูกค้าผ่านแอปเป๋าตังส์ที่มีกว่า 40 ล้านคน ราคาหุ้นยังต่ำกว่า BVS (P/BV ที่ 0.7 เท่า) คาด Dividend Yield ปี 65-66 เท่ากับ 4% และ 4.5% (จ่ายปีละ 1 ครั้ง)
อีกทั้งแนะนำ “ซื้อเก็งกำไร” หุ้นบริษัท แสนสิริ จำกัด (มหาชน) หรือ SIRI โดยราคาเป้าหมายเฉลี่ยใน IAA consensus อยู่ที่ 1.83 บาท (จาก 12 สำนักวิจัย) โดยปี 65 เปิดขายโครงการสูง 5.14 หมื่นล้านบาท ประเมินกำไรสุทธิไตรมาส 4/65 แข็งแกร่ง เติบโตสูงเมื่อเทียบจากปีก่อน และดีขึ้นเมื่อเทียบจากไตรมาสก่อน เพราะมีการโอนมาก
ขณะที่ในปี 66 เดินหน้าเชิงรุกต่อ มีแผนเปิดขายมากกว่า 50 โครงการ และมี Backlog รอรับรู้รายได้สูง คาดรายได้และกำไรปี 66 จะทรงตัวในระดับสูง หลังเติบโตราว 90% ในปี 65 รวมทั้งจ่ายปันผลสูง โดยจ่ายปีละ 2 ครั้ง คาดการณ์ Dividend Yield ปี 65-66 ไว้ที่ 5.5%-6% ต่อปี